
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 22.08.2026, ora 08.00 – 23.08.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 23.08.2026, ora 07.00
RÂURI

Debitele au fost relativ staționare.

În nordul Munteniei si al Moldovei s-au produs scurgeri pe versanți, torenți, pâraie și creșteri de niveluri și debite pe unele râuri, datorită averselor căzute în interval.

Debitele se situează, în general, sub mediile multianuale lunare, la valori cuprinse între 30–90% din acestea, mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Jiu, Suceava, Bârlad, în bazinul mijlociu și inferior al Mureșului, pe cursul superior al Prutului, pe unii afluenții ai acestuia, pe unii afluenți din bazinele Oltului și Argeșului și pe râurile din Dobrogea.

În interval s-au emis două ATENȚIONĂRI HIDROLOGICE pentru fenomene imediate.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi relativ staționare.

Sunt posibile creșteri de debite și niveluri pe unele râuri mici din  de deal și munte, cu probabilitate mai mare pe cele din nordul Munteniei, datorită averselor prognozate.  

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE
Debitul la intrarea în țară (secțiunea Baziaș) în intervalul 22 – 23.08.2026 a fost staționar, având valoarea de 1300 m3/s, sub media multianuală a lunii august (3900m3/s).

În aval de Porțile de Fier debitele au fost în scădere pe sectoarele Gruia – Corabia și Isaccea – Tulcea și relativ staționare pe sectorul Tr. Măgurele - Galați.

Debitul la intrarea în țară (secțiunea Baziaș) va fi staționar (1300 m3/s).

În aval de Porțile de Fier debitele vor fi relativ staționare.
2. Situația meteorologică în intervalul 22.08.2026, ora 09.00 – 23.08.2026, ora 06.00
ÎN ŢARĂ

Valorile termice diurne au scăzut față de cele din ziua precedentă în mare parte din țară, dar cu precădere în regiunile intracarpatice (cu 3 până la 7 grade) însă au caracterizat în continuare o vreme călduroasă și a fost caniculă pe arii relativ extinse în sud și est și pe alocuri în centru. Excepție a făcut Dobrogea unde maximele termice au crescut ușor și s-au situat în jurul normelor perioadei în jumătatea estică a regiunii. Disconfortul termic a fost ridicat și indicele temperatură-umezeală (ITU) a atins și a depășit pragul critic de 80 de unități în Oltenia, Muntenia, cea mai mare parte a Moldovei, local în Banat și în centrul Transilvaniei și izolat în sud-estul Crișanei și în sud-vestul Dobrogei. Temperaturile maxime s-au încadrat între 26 de grade la Mangalia și 38 de grade la Drobeta-Turnu Severin, Târgu Jiu, Calafat, Băilești și Botoșani. Cerul a fost mai mult senin în prima parte a zilei, însă din orele amiezii au fost înnorări temporar accentuate în zona Carpaților Meridionali și a Carpaților Orientali, precum și în centrul și nord-estul teritoriului, unde pe alocuri au fost averse și descărcări electrice. Din datele provenite de la radarele și sateliții meteorologici, cantitățile de apă au depășit izolat 15...25 l/mp. Vântul a suflat slab și moderat, cu intensificări ziua la altitudini mari în Munții Apuseni (la stația meteo Vlădeasa 1800 m s-au atins viteze de până la 83 km/h), în nord-vest, nord și pe suprafețe mai restrânse și în centru și sud-vest, cu viteze în general de până la 40...45 km/h, iar noaptea local în masivele sudice și în sud-est. La ora 6 temperatura aerului avea valori cuprinse între 10 grade la Toplița și 27 de grade la Calafat, iar în regiunile sudice, în jumătatea de sud a Moldovei și local și în Banat, valorile termice au caracterizat o noapte tropicală. În Delta Dunării, în a doua parte a nopții s-a format ceață. Observație: de ieri dimineață, de la ora 6, au fost în vigoare 8 mesaje pentru fenomene meteorologice periculoase imediate, după cum urmează: - 3 atenționări cod galben ce au vizat vizibilitatea redusă din cauza ceții, 1 emisă de către SRPV Constanța, 1 emisă de către CNPM București pentru Muntenia și 1 emisă de către SRPV Bacău; - 5 avertizări cod portocaliu ce au vizat instabilitatea atmosferică, 3 emise de către SRPV Bacău, 1 emisă de către SRPV Craiova și 1 emisă de către CNPM București pentru Muntenia.
LA BUCUREŞTI

Vremea s-a menținut caniculară, disconfortul termic a fost ridicat și indicele temperatură-umezeală (ITU) a depășit pragul critic de 80 de unități. Cerul a fost senin, cu unele înnorări la începutul zilei, iar noaptea a fost variabil. Vântul a suflat slab până la moderat. Temperatura maximă, ușor mai scăzută decât în ziua precedentă, a fost de 35 de grade la Afumați și Băneasa și 36 de grade la Filaret. La ora 6 se înregistrau 23 de grade în Băneasa, 24 de grade la Afumați și 25 de grade la Filaret (valori termice ce au caracterizat o noapte tropicală).
3. Prognoza meteorologică în intervalul 23.08.2026, ora 09.00 – 24.08.2026, ora 09.00
ÎN ŢARĂ

Valul de căldură se va restrânge către regiunile sudice, unde disconfortul termic se va menține ridicat (indicele temperatură-umezeală (ITU) va atinge și va depăși ușor pragul critic de 80 de unități), iar, local, ziua va fi caniculară și noaptea tropicală. În restul zonelor vremea se va răci. Temperaturile maxime vor fi cuprinse între 26 de grade în Maramureș și în nordul Moldovei și 37 de grade în sudul Olteniei și în sud-vestul Munteniei, iar cele minime între 8 grade în depresiunile Carpaților Orientali și 23 de grade pe litoral. Cerul va fi mai mult senin în vestul, nordul și centrul țării. În restul teritoriului va fi variabil și mai ales după-amiaza și în prima parte a nopții, în Carpații Merdionali, local în Carpații Orientali, în Muntenia, în nord-estul și estul Olteniei și cu totul izolat, posibil în Dobrogea și Moldova, vor fi perioade cu înnorări accentuate, averse ce vor avea și caracter torențial și descărcări electrice. Se vor acumula cantități de apă de 5...10 l/mp, iar în județele Vâlcea, Argeș, Dâmbovița și Prahova de 15...25 l/mp și punctiform de peste 40 l/mp. Izolat vor fi vijelii și grindină. Vântul va sufla slab și moderat, pe alocuri cu intensificări, ziua, în sud-est (viteze la rafală în general de 40...50 km/h), precum și la munte unde pe creste, rafalele vor depăși 60 km/h.
LA BUCUREŞTI
Valul de căldură va persista, va fi caniculă și disconfort termic ridicat. Cerul va fi variabil, temporar cu înnorări mai ales spre seară, când vor fi condiții pentru averse slabe și descărcări electrice. Vântul va sufla slab în primele ore ale intervalului, apoi va deveni în general moderat (rafale de 35...40 km/h). Temperatura maximă se va situa în jurul valorii de 35 de grade, iar cea minimă va fi de 18...20 grade, caracterizând o noapte tropicală.
II. CALITATEA APEI



Nu s-au înregistrat evenimente deosebite.

III. CALITATEA MEDIULUI

1. În domeniul aerului



Nu s-au înregistrat evenimente deosebite.. 
2. În domeniul solului și vegetației


Nu s-au înregistrat evenimente deosebite.
3.În domeniul supravegherii radioactivităţii mediului
Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

